কক্সবাজারের উখিয়ার ৫ ইউনিয়ন পরিষদ নির্বাচনে মনোনয়নপত্র দাখিলের শেষ দিনে  গতকাল বৃহস্পতিবার মোট ৩৮৬ জন প্রার্থী তাদের মনোনয়ন পত্র পেশ করেছেন। তৎমধ্যে চেয়ারম্যান পদে ৪০ জন,সংরক্ষিত মহিলা সদস্য পদে ৭০ জন ও সাধারণ সদস্য পদে ২৭৬ জন মনোনয়ন পত্র দাখিল করেছেন। গতকাল ব্যাপক উৎসাহ উদ্দীপনার মধ্য দিয়ে উখিয়ায় নির্বাচনী শুরু হয়েছে।    উখিয়ার ৫ ইউনিয়ন পরিষদ নির্বাচনী রির্টানিং অফিস সূত্রে জানা গেছে, গতকাল ২ জুন বৃহস্পতিবার ১ নং জালিয়াপালং ইউনিয়ন পরিষদ নির্বাচনে চেয়ারম্যান পদে এ কে এম শহিদুলাহ কায়সার, শামশুল আলম,সাবেক ইউপি চেয়ারম্যান আওয়ামীলীগ নেতা এস এম ছৈয়দ আলম,বিএনপি নেতা সাবেক  চেয়ারম্যান নূরুল আমিন চেীধুরী,বিএনপি নেতা সুলতান মাহমুদ চৌধুরী,বিএনপি নেতা আনোয়ার হোছাইন চৌধুরী,আওয়ামীলীগ নেতা লিয়াকত আলী বাবুল ও বিএনপি নেতা রফিকুল হুদা ইউনিয়ন রির্টানিং ও মাধ্যমিক শিক্ষা কর্মকর্তা সেলিম রেজার নিকট মনোনয়ন পত্র জমা দেন। এ ইউনিয়নে সংরক্ষিত মহিলা সদস্য পদে ১১ জন ও সাধারণ সদস্য পদে ৬৮ জন মনোনয়ন পত্র জমা দেন। ২ নং রতœাপালং ইউনিয়নে চেয়ারম্যান পদে উখিয়া আওয়ামীলীগ সভাপতি কবি আদিল উদ্দিন চৌধুরী,সমাজ সেবক নূরুল কবির চৌধুরী,সাবেক চেয়ারম্যান ও বিএনপি নেতা আব্বাস উদ্দিন,আওয়ামীলীগ নেতা নূূরুল হুদা,সমাজ  সেবক সরওয়ার কামাল চৌধুরী ,ছাত্রলীগ সাধারণ সম্পাদক ছৈয়দ মোহাম্মদ নোমান,সমাজ সেবক আবুল কাসেম চৌধুরী..... মনোনয়ন পত্র জমা দেন। সংরক্ষিত মহিলা পদে ১৩ জন ও সাধারণ সদস্য পদে ৪৭ জন মনোনয়ন পত্র জমা দেন। ৩ নং হলদিয়াপালং ইউপি নির্বাচনে চেয়ারম্যান পদে আওয়ামীলীগ নেতা,সাবেক ইউপি মেম্বার মরহুম সালেহ আহমদ চৌধুরীর ছেলে গিয়াস উদ্দিন চৌধুরী,ইউপি মেম্বার আমিনুল হক আমিন,সাবেক চেয়ারম্যান ও বিএনপি নেতা ফজলুল করিম সিকদার,এডভোকেট ছৈয়দুল ইসলাম,সাবেক ইউপি চেয়ারম্যান বাদশা মিয়া চৌধুরী,সমাজ সেবক কামাল উদ্দিন মিন্টু,আবুল কাশেম,এস এম  শামশুল হক,হেলাল উদ্দিন চৌধুরী,জাহেদ হোসেন হেলাল,বদিউল আলম চৌধুরী ও সাবেক সার্জেন মাহমুদুল হক সিকদার। উক্ত ইউনিয়নে সংরক্ষিত মহিলা পদে ১৮ জন ও সাধারণ সদস্য পদে ৫৮ জন। ৪ নং রাজাপালং ইউনিয়ন পরিষদ নির্বাচনে চেয়ারম্যান পদে সাবেক ছাত্রলীগ নেতা মুজিবুল হক আজাদ,কৃষকলীগ নেতা জাহাঙ্গীর কবির চৌধুরী,সাবেক চেয়ারম্যান ও বিএনপি নেতা শাহ কামাল চৌধুরী ও নূরুল মাসুদ ভূঁইয়া। সংরক্ষিত মহিলা পদে ১৫ জন,সাধারণ সদস্য পদে ৫৩ জন মনোনয়ন পত্র দাখিল করেন। ৫ নং পালংখালী ইউপি নির্বাচনে চেয়ারম্যান পদে সাবেক ইউপি চেয়ারম্যান মকবুল হোসেনের ছেলে ও  ছাত্রলীগ নেতা শাহদত হোসেন জুয়েল,সাবেক ছাত্রলীগ নেতা আবুল মনজুর,সাংবাদিক নূরুল আমিন ছিদ্দিক,সমাজ সেবিকা সালেহা বেগম,আওয়ামীলীগ নেতা জমির উদ্দিন ,বিএনপি নেতা গফুর উদ্দিন,প্রবাসী সমাজ সেবক ছৈয়দ নূর ও যুবদল নেতা মোক্তার আহমদ। এ ইউনিয়নে সংরক্ষিত মহিলা আসনে ১৩ জন ও সাধারণ সদস্য পদে ৫০জন মনোনয়ন পত্র দাখিল করেন। উখিয়ার ৫ ইউনিয়নের নির্বাচনকে ঘিরে বিভিন্ন প্রার্থী ও সংশিষ্ট ভোটার সাধারনের মাঝে উৎসবের আমেজ ফিরে আসছে।